Sør-Trøndelags fylkesvåpen

Sør-Trøndelags fylkesvåpen var fylkesvåpenet til det senere opphørte Sør-Trøndelag fylke. Våpenet viser to korslagte røde økser belagt med en rød korsstav, på gull bakgrunn. Motivet er hentet fra erkebispestolens segl og mynter under Gaute Ivarssons tid som erkebiskop (1475–1510). 

Kombinasjonen av økser og korsstav kunne vært tolket som bilde på geistlig og verdslig makt, men i virkeligheten er dette rent kirkelige motiver. Korsstaven er erkebiskopens verdighetstegn, og øksene er den norske rikshelgenens eget merke; Olav den hellige ble drept med øksehugg.

Referanser 

Norske fylkesvåpen
Sør-Trøndelags historie